open-index/open-wikipedia-markdown huggingface dataset:
Vyras, garbė, kerštas

**Vyras, garbė, kerštas** () – 1967 m. sukurtas vesternas, laisva Prosper Mérimée kūrinio „Karmen“ interpretacija.

## Pagrindiniai aktoriai
: *Aktorius – vaidmuo*
* Franco Nero – Chosė
* Tina Aumont – Karmen
* Klaus Kinski – Garsija, Karmen vyras
* Guido Lollobrigida – Lopesas
* Franco Ressel – leitenantas Pepe
* Karl Schonbock – Anglas
* Marcella Valeri – Dorotėja

## Turinys

Ispanas seržantas Chosė įsimyli paslaptingą čigonę Karmen, kurią priverstas suimti dėl sukeltų muštynių. Mergina paprašo jo neuždėti jai antrankių, kad nepatirtų gėdos prieš artimuosius, tačiau, nutaikiusi progą, pasprunka. Už tai Chosė pats įkalinamas, o vėliau paleidžiamas ir netenka laipsnio. Vėl susitikęs Karmen, jis nesugeba jai atsispirti ir tampa gaujos, kuriai vadovauja šios vyras Garsija, nariu. Iš meilės seržantas priverstas paminti savo principus, tačiau Karmen tik naudojasi patikliu įsimylėjėliu, šiuo manipuliuodama ir siekdama savo tikslų...
Nusikaltimas yra nusikaltimas

**Nusikaltimas yra nusikaltimas** () – 1972 m. sukurtas kriminalinis filmas

## Pagrindiniai aktoriai
: *Aktorius – vaidmuo*
* Jean-Claude Brialy – Polas Kastneris
* Stephane Audran – Mari Kastner / Ana
* Robert Hossein – Žanas
* Catherine Spaak – Fransuaza
* Michel Serraut – komisaras
* Michel Creton – farmacininkas

## Turinys

Polas ir Mari Kastneriai buvo susituokę keletą metų, kuomet nelaimingo atsitikimo metu žmona liko dalinai paralyžiuota ir prikaustyta prie invalido vežimėlio. Po šio įvykio jų santykiai gerokai pasikeitė: Polas susirado meilužę Fransazą, o Mari, kuriai priklauso šeimos pinigai, tapo pavydžia ir nuolat viskuo nepatenkinta niurzga. Praėjus 3 metams įvyko nelaimingas atsitikimas, kurio metu Mari žuvo: ją partrenkė riedantis jos pačios automobilis, kurį sugedusį ji paliko ant kalno, o pati vežimėliu važiavo ieškoti pagalbos.

Po laidotuvių teisininkas perskaito testamentą, kuriame nurodoma, kad jei ji mirtų ne savo mirtimi, policija būtinai turėtų atlikti tyrimą, nes Polas neva jau yra bandęs ją nužudyti. Be to, jos turtai atiteks vyrui tik tuo atveju, jei jo namuose apsigyvens jos sesuo Ana. Ši pasirodo esanti labai panaši į Mari, o netrukus pradeda elgtis kaip ir jos sesuo: nusidažo plaukus, važinėja vežimėliu ir kaltina Polą sesers mirtimi.

Netrukus Polą aplanko paslaptingas vyras, kuris pareiškia, kad Mari mirtis – jo rankų darbas ir kad Polas turi jam sumokėti didelę pinigų sumą. Priešingu atveju jis grasina pateikti policijai įrodymus, kad žmonos mirtis buvo smurtinė. Po ilgų dvejonių Polas nusprendžia nemokėti, o pats nužudyti šantažuotoją...
Tikra mergina (filmas)

**Tikra mergina** () – 1976 m. Prancūzijoje sukurta drama apie 14-metės merginos (vaidmenį atlieka 20-metė Charlotte Alexandra) pirmuosius seksualinius eksperimentus. Dėl atvirų erotinių scenų filmas buvo uždraustas daugelyje šalių ir pirmą kartą kino teatre buvo parodytas tik 1999 m. Roterdamo kino festivalyje.

## Pagrindiniai aktoriai
* Charlotte Alexandra 
* Hiram Keller
* Rita Malden
* Bruno Balp
* Georges Gueret
* Shirley Stoler
* Thierry Roland
Nesėkmingas paparacis

**Nesėkmingas paparacis** () – 1977 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Adriano Celentano – Antonmateo Kolombo / Klikas
* Renato Pozzetto – Palmambrodžo
* Barbara Bach – Liudovika
* Giuliana Calandra – Beatričė
* Capucine – Mariroza, buvusi Kliko žmona
* Antonio Casagrande – policijos komisaras
* Felice Andreasi – leidėjas

## Turinys

Pradedantis poetas Palmambrodžo atvyksta iš provincijos į Milaną, tikėdamasis pagaliau išleisti knygą. Gatvės neramumų metu jis susipažįsta su fotografu Antonmateo, visų vadinamo Kliku. Pastarasis, nuolat jaučiantis pinigų stygių, įkalba Palmambrodžo pas jį apsistoti, kad galėtų šiuo pasinaudoti, ir jiedu netrunka susidraugauti. Klikas bet kokia kaina stengiasi išgarsėti, todėl ieško galimų skandalingų kadrų, o jo paties gyvenimas taip pat komplikuotas: yra buvusi žmona, draugė, auginanti 4 vaikus, tačiau jis pats gyvena vienas ir nevengia atsivesti kitas moteris. Palmambrodžo, matydamas, kad knygos leidyba be rekomendacijos beveik neįmanoma, pradeda ieškoti galimybės susipažinti su žymiu poetu, tačiau kai galiausiai jam tik pavyksta, šis pasirodo esąs gėjus.   

Galiausiai Palmambrodžo aplanko jo sužadėtinė, atvežanti jo knygą, kurios leidimą finansavo būsimas uošvis. Nusivylęs jis nusprendžia daugiau neberašyti ir sudegina visą tiražą, tačiau netrukus su Kliku jis įsipainioja į pavojingą istoriją ir tampa pagrobimo liudininkais. Klikas sužeidžiamas ir apanka, tuo tarpu Palmambrodžo veda ir buvęs fotografas apsigyvena pas jį. Po kurio laiko jis nusprendžia esąs našta draugui ir vienas išvyksta traukiniu, vis dar neprarandęs vilties išgarsėti...
Geležinis komisaras

**Geležinis komisaras** () – 1978 m. Italijoje sukurtas trileris.

## Pagrindiniai aktoriai
: *Aktorius – vaidmuo*
* Maurizio Merli – komisaras Mauro Mariani
* Janet Agren – Vera
* Ettore Manni 
* Chris Avram 
* Elisa Mainardi
* Mariangela Giordano
* Franco Garofalo

## Turinys

Sekmadienį į policijos komisariatą įsiveržia ginkluotas vaikinas ir paima kelis pareigūnus įkaitais, reikalaudamas susitikimo su komisaru Marianiu. Pastarasis prieš kurį laiką suėmė jo tėvą, šis kalėjimo kameroje nusižudė ir dabar sūnus trokšta keršto. Kol nieko neįtariantis komisaras tiria kitą bylą, įkaitais tampa ir jo žmona su sūnumi, atėję šio aplankyti. Pasiėmęs sūnų, vyras pasišalina, palikdamas komisarui galvosūkį, kur šis gali jį rasti. Prisiminęs šio areštuotą tėvą, komisaras vyksta į tą pačią vietą, kur įvykdė ankstesnį suėmimą ir spėja išgelbėti savo sūnų...
Pagrobėjų sindikatas

**Pagrobėjų sindikatas** () – 1975 m. Italijoje sukurtas kriminalinis veiksmo filmas.

Kino ekranuose pasirodęs 1975 m. rugpjūčio 27 d., filmas iš viso tais metais surinko 908 268 910 Italijos liros pajamų.

## Siužetas

Prie mokyklos vidury dienos pagrobiamas turtingo verslininko Filipinio sūnus bei su juo buvęs paprasto mechaniko Kolelos sūnus. Pagrobėjai pareikalauja milžiniškos išpirkos , kurios Filipinis nenori mokėti, nes tai reikštų jo bankrotą. Laikas bėga ir pagrobėjai, netekę kantrybės, nužudo Kolelos sūnų, kad įrodytų savo ketinimų rimtumą. Išsigandęs Filipinis iš karto sumoka visą reikalaujamą sumą, tuo tarpu Kolela, nesitikėdamas sulaukti policijos pagalbos, nusprendžia imti vykdyti teisingumą pats. Pasekęs pinigus mėginančius paimti nusikaltėlius, Kolela leidžiasi jiems iš paskos. Palaipsniui jis pasiekia įtakingus pagrobimo užsakovus Milane, iš kurių pareikalauja pusės Filipinio sumokėtos sumos. Jie sutinka susitikti ir tai proga Kolelai atsikratyti visais organizatoriais vienu metu...

## Pagrindiniai aktoriai
: *Aktorius – vaidmuo*
* Luc Merenda – Mario Kolela
* James Mason – Filipinis
* Irina Maleeva – Lina
* Daniele Dublino – Bonanis
* Valentina Cortese – Gracija Filipini
* Marino Mase – Pardis

## Šaltiniai
Nykštukinė musinukė

**Nykštukinė musinukė** (*Muscicapella hodgsoni*) – musinukinių (*Muscicapidae*) šeimos paukščių rūšis, priklausanti **nykštukinių musinukių** (*Muscicapella*) genčiai. Šios rūšies paukščiai aptinkami Butane, Kinijoje, Rytų Timore, Indijoje, Indonezijoje, Laose, Malaizijoje, Mianmare, Nepale, Tailande, Vietname. Jų natūralioji buveinė, yra subtropinių arba atogrąžų drėgnieji kalnų miškai.

## Išnašos
Neginčijami įrodymai

**Neginčijami įrodymai** () – 1963 m. sukurtas kriminalinis filmas pagal to paties pavadinimo Jean Laborde romaną.

## Turinys

Kuomet po medicinos sesers Džinos Bjanki suleistos injekcijos miršta turtuolis Polis Diuprė, mergina iš karto tampa pagrindine įtariamąja. Ją ginti imasi jaunas advokatas Filje, kuriam tai pirmoji rimta byla, tuo tarpu našlę Kateriną Diupre atstovauja patyręs advokatas Čarlzas Kesidis. Tyrimui vadovaujantis tardytojas Albertas Gode atvirai abejoja neginčijamais Bjanki kaltės įrodymais ir beviltiškai ieško Katerinos Diuprė kaltės įrodymų. Pastaroji, jau keletą metų esanti Kesidžio meiluže, sukeitė leidžiamus vaistus ir dabar su advokatu meistriškai manipuliuoja įrodymais, vis giliau klampindami Džiną. Nematydamas galimybių sąžiningai ištirti bylą, tardytojas Gode atsistatydina, bylą perduodamas kitam. Pasitikėdamas savo jėgomis, Kesidis privačiame pokalbyje prisipažįsta Filje esantis Katerinos meilužiu, tačiau pastarasis negali pasinaudoti turima informacija. Įvyksta teismas, kuriame liudininku dalyvauja ir tardytojas Gode, tačiau Bjanki nuteisiama kalėti 8 metus. Kol Kesidis priima kolegų sveikinimus, Katerina pasišalina, palikdama jam raštelį ir čekį už paslaugas. Advokatas skambina jai į namus, tačiau atsiliepęs nepažįstamas vyras sako, kad šeimininkė išvyko. Supratęs, kad juo buvo pasinaudota, Kesidis sako Filje esąs įsitikinęs, kad Bjanki buvo nuteista neteisingai ir jis pats pateiks apeliaciją...

## Pagrindiniai aktoriai
: *Aktorius – vaidmuo*
* Marina Vlady – Katerina Diuprė
* Bourvil – tardytojas Albertas Gode
* Virna Lisi – Džina Bjanki
* Pierre Brasseur – advokatas Čarlzas Kesidis
* Umberto Orsini – advokatas Filje
* Jacques Mauclair
* Hubert Deschamps
* Raymond Devime
* Jaques Monod
* Gilbert Gil
Detektyvas Belis

**Detektyvas Belis** () – 1969 m. Italijoje sukurtas kriminalinis filmas. 

## Pagrindiniai aktoriai
: *Aktorius – vaidmuo*
* Franco Nero – komisaras Stefanas Belis
* Florinda Bolkan – Vera Fontana
* Adolfo Celi – advokatas Fontana
* Delia Boccardo – Sendė Bronson
* Susanna Martinkova –Emanuelė
* Maurizio Bonuglia – Mino Fontana
* Renzo Palmer – komisaras Baldo
* Laura Antonelli – Franka
* Silvia Dionisio – Gabriela

## Turinys

Į komisarą Belį kreipiasi įtakingas advokatas Fontana, siūlydamas nedidelį „privatų užsakymą“: šio sūnus Mino susidėjo su foto modeliu iš Anglijos Sende Bronson ir, jo teigimu, stengiasi vilioti iš jo pinigus. Advokatas prašo Belio anuliuoti Sendės vizą išsiusti ją iš šalies, taip pat patikrinti sūnaus draugo Romanio reputaciją, nes Mino, padedamas pamotės Veros, ketina investuoti į šio verslą. Belis paima siūlomus pinigus ir imasi darbo:  prigąsdina Sendę, kad jau rytoj išsius ją iš šalies, ir nuvažiuoja pas Romanį, kurį randa nušautą. Įtarimas krinta ant Mino bei ant Sendės, kuri anksčiau buvo Romanio meilužė, nes bute Belis randa ir spėja pasiimti nuogos moters nuotrauką, kurios dalis su veidu yra nuplėšta. Įtariamaisiais tampa Sendė, Fontanos žmona Vera, Romanio draugė manekenė ir narkomanė Emanuelė, taip pat pats Belis, kuris pirmąjį policija rado prie kūno. Galiausiai Sendė prisipažįsta, kad nuotraukoje ji ir kad buvo šantažuojama Romanio, o Mino vyko kartu, norėdamas padėti gauti negatyvą, tačiau šis jau buvo miręs. Netrukus Sendė randama negyva, o Beliui vis daugiau įtarimų kelia Vera, kurios žuvusi sesuo anksčiau taip pat buvo advokato Fontanos žmona...
Rytinės musinukės

**Rytinės musinukės** (*Eumyias*) – musinukinių (*Muscicapidae*) šeimos paukščių gentis.

## Rūšys
* Azijinė rytinė musinukė (*Eumyias thalassinus*)
* Filipininė rytinė musinukė (*Eumyias panayensis*)
* Mėlynoji rytinė musinukė (*Eumyias indigo*)
* Nilgirinė rytinė musinukė (*Eumyias albicaudatus*)
* Šrilankinė rytinė musinukė (*Eumyias sordidus*)


Image:Nilgiri Flycatcher by N.A. Naseer.jpg|Nilgirinė rytinė musinukė (*Eumyias albicaudatus*)
Image:Indigo Flycatcher (Eumyias indigo).jpg|Mėlynoji rytinė musinukė (*Eumyias indigo*)
Image:Eumyias panayensis.JPG|Filipininė rytinė musinukė (*Eumyias panayensis*) 
Image:Dull Blue Flycatcher4760 (13685487125).jpg|Šrilankinė rytinė musinukė (*Eumyias sordidus*)
Image:Verditer Flycatcher.jpg|Azijinė rytinė musinukė (*Eumyias thalassinus*)
Savaninės musinukės

**Savaninės musinukės** (*Bradornis*) – musinukinių (*Muscicapidae*) šeimos paukščių gentis.

## Rūšys
* Blyškioji savaninė musinukė (*Bradornis pallidus*)
* Marikinė savaninė musinukė (*Bradornis mariquensis*)
* Pilkoji savaninė musinukė (*Bradornis microrhynchus*)
* Rudoji savaninė musinukė (*Bradornis infuscatus*)


Image:Pale Flycatcher - Kenya IMG 4603 (19138559049).jpg|Blyškioji savaninė musinukė (*Bradornis pallidus*)
Image:Bradornis infuscatus.jpg|Rudoji savaninė musinukė (*Bradornis infuscatus*)
Image:Melaenornis mariquensis.jpg|Marikinė savaninė musinukė (*Bradornis mariquensis*)
Image:African Grey Flycatcher.jpg| Pilkoji savaninė musinukė (*Bradornis microrhynchus*)
Carla Gravina

**Karla Gravina** (; g. 1941 m. balandžio 5 d. Džemonoje) – Italijos kino aktorė ir politikė.

## Biografija

Kine Gravina debiutavo 1957 m. ir iki 1998 m. sukūrė 40 vaidmenų įvairaus žanro filmuose, daugiausia komedijose ar dramose. 1970-ųjų pabaigoje ji susidomėjo politika ir 1980-83 m. priklausė Italijos komunistų partijai.

1993 m. Gravina buvo žiuri nare Kanų kino festivalyje. 

1960 m. teatre ji susipažino su aktoriumi Gian Maria Volonte, su kuriuo po metų susilaukė dukters Giovannos (Volonte tuo metu buvo vedęs kitą moterį).

## Dalinė filmografija
* „Kulka generolui“ (1966)
* „Milano banditai“ (1968)
* „Be akivaizdžių motyvų“ (1971)
* „Pišotos byla“ (1972)
* „Alfredo, Alfredo“ (1972)

## Apdovanojimai

* Globo d'oro – geriausia aktorė (filmas „Il lugo silenzio“) (1993 m.)
* Lokarno filmų festivalis – geriausia aktorė („Amore e chiacchiere“) (1958 m.)
* Venecijos kino festivalis – specialus apdovanojimas („Esterina“) (1959 m.)
* Italijos nacionalinis kino žurnalistų sindikatas (nominacija) – geriausia aktorė („Esterina“ ir „Amore e chiacchiere“) (1959 ir 1958 m.)
* Kanų kino festivalis – geriausia antrojo plano aktorė („La terrazza“) (1980 m.)
* David di Donatello nominacija – geriausia aktorė („Il lugo silenzio“) (1993 m.)
* Europos kino apdovanojimo nominacija – geriausia aktorė („Il lugo silenzio“) (1993 m.)
* Monrealio kino festivalis – geriausia aktorė („Il lugo silenzio“) (1993 m.)

## Šaltiniai

## Nuorodos

* IMDb profilis
Keturios dienos Neapolyje

**Keturios dienos Neapolyje** () – 1962 m. Italijoje sukurtas tikrais įvykiais paremtas karinis filmas.

## Turinys

1943 m. ruduo, Neapolis. Italija paskelbė kapituliaciją ir žmonės džiaugiasi pasibaigusiu karu, tačiau mieste netrukus pasirodo vokiečiai, kurie bando jėga įtvirtinti savo tvarką ir valdžią. Po to, kai miesto aikštėje jie sušaudo nekaltą jauną jūreivį, prasideda sukilimas. Mūšiai miesto gatvėse vyksta 4 dienas, kol pakrantėje išsilaipina sąjungininkų kariuomenė ir vokiečiai pasiduoda...

## Pagrindiniai aktoriai
* Raffaele Barbato
* Charles Belmont
* Gian Maria Volonte
* Enzo Cannavale
* Regina Bianchi
* Antonella Della Porta
* Aldo Giuffre
* Adriana Facchetti
* Silvana Buzzanca
* Lea Massari
* Frank Wolff

## Apdovanojimai
Sidabrinė musinukė

**Sidabrinė musinukė** (*Empidornis semipartitus*) – musinukinių (*Muscicapidae*) šeimos paukščių rūšis, priklausanti **sidabrinių musinukių** (*Empidornis*) genčiai. Šios rūšies paukščiai aptinkami rytų Afrikoje.

## Išnašos
Tamsiosios musinukės

**Tamsiosios musinukės** (*Melaenornis*) – musinukinių (*Muscicapidae*) šeimos paukščių gentis. Šios genties paukščiai aptinkamai užsachario Afrikoje.

## Rūšys
* Abisininė tamsioji musinukė (*Melaenornis chocolatinus*)
* Angolinė tamsioji musinukė (*Melaenornis brunneus*)
* Fišerio tamsioji musinukė (*Melaenornis fischeri*)
* Geltonakė tamsioji musinukė (*Melaenornis ardesiacus*)
* Liberinė tamsioji musinukės (*Melaenornis annamarulae*)
* Pietinė tamsioji musinukė (*Melaenornis pammelaina*)
* Šiaurinė tamsioji musinukė (*Melaenornis edolioides*)


Image:Melaenornis fischeri1.jpg|Fišerio tamsioji musinukė (*Melaenornis fischeri*)
Image:Abyssinian Slaty Flycatcher (Dioptrornis chocolatinus).jpg|Abisininė tamsioji musinukė (*Melaenornis chocolatinus*)
Image:Melaenornis edolioides -Banjul, Gambia-8.jpg|Šiaurinė tamsioji musinukė (*Melaenornis edolioides*)
Zylinės musinukės

**Zylinės musinukės** (*Myioparus*) – musinukinių (*Muscicapidae*) šeimos paukščių gentis.

## Rūšys
* Pilkagurklė zylinė musinukė (*Myioparus griseigularis*)
* Skėstauodegė zylinė musinukė (*Myioparus plumbeus*)
Afrikinė musinukinė kiauliukė

**Afrikinė musinukinė kiauliukė** (*Namibornis herero*) – musinukinių (*Muscicapidae*) šeimos paukščių rūšis, priklausanti **afrikinių musinukinių kiauliukių** (*Namibornis*) genčiai. Šios rūšies paukščiai aptinkami Angoloje ir Namibijoje.

## Išnašos
Geltondryžė kiauliukė

* *Saxicola bifasciata*
* *Saxicola bifasciatus*
* *Oenanthe bifasciata*

**Geltondryžė kiauliukė** (*Campicoloides bifasciatus*) – musinukinių (*Muscicapidae*) šeimos paukščių rūšis, priklausanti **geltondryžių kiauliukių** (*Campicoloides*) genčiai. Šios rūšies paukščiai aptinkami PAR, Lesote ir Esvatinyje.

## Išnašos
Ilgauodegė mėlynoji liepsnelė

**Ilgauodegė mėlynoji liepsnelė** (*Cinclidium frontale*) – musinukinių (*Muscicapidae*) šeimos paukščių rūšis, priklausanti **ilgauodegių mėlynųjų liepsnelių** (*Cinclidium*) genčiai. Šios rūšies paukščiai aptinkami Butane, Kinijoje, Indijoje, Laose, Tailande, Vietname.

## Išnašos
Iranija

* *Bessornis albigularis*

**Iranija** (*Irania gutturalis*) – musinukinių (*Muscicapidae*) šeimos paukščių rūšis, priklausanti **iranijų** (*Irania*) genčiai. 

## Išnašos
Transporto policijos tarnyba

**Transporto policijos tarnyba** – specializuota Lietuvos policijos tarnyba, vykdžiusi priežiūros funkcijas geležinkelio, oro ir vandens transporto linijose.

## Struktūra

* Transporto policijos tarnyba
* Vilniaus transporto policijos komisariatas
* Kauno transporto policijos komisariatas
* Klaipėdos transporto policijos komisariatas
* Šiaulių transporto policijos komisariatas
* Oro uostų transporto policijos komisariatas
* 19 punktų
* 3 sektoriai
* 2 postai

## Istorija

1991 m. sausį įkurta kaip **Transporto policijos vyriausiasis komisariatas**, pertvarkius Pabaltijo geležinkelio Vilniaus apygardos milicijos skyrių. Tų pačių metų birželį jis buvo pertvarkytas į **Transporto policijos valdybą**.

1997 m. valdyba pertvarkyta į Transporto policijos tarnybą.

2001 m. tarnyba buvo panaikinta.

## Komisarai

* Vincas Kazimieras Bagužis – 1991–2000 m.
* Vitalijus Šulcas – 2000–2001 m.

## Šaltiniai
Baltažvaigždis strazdas

**Baltažvaigždis strazdas** (*Pogonocichla stellata*) – musinukinių (*Muscicapidae*) šeimos paukščių rūšis, priklausanti **baltažvaigždžių strazdų** (*Pogonocichla*) genčiai. Yra apie 12 porūšių. Šios rūšies paukščiai aptinkami rytinėje ir pietinėje Afrikoje.

## Porūšiai

**P. s. stellata* (Vieillot, 1818) aptinkami rytinėje ir pietinėje PAR.
**P. s. transvaalensis* (Roberts, 1912) aptinkami šiaurinėje PAR.
**P. s. chirindensis* (Roberts, 1914) aptinkami rytinėje  Zimbabvėje.
**P. s. hygrica* (Clancey, 1969) aptinkami vakariniame Mozambike.
**P. s. orientalis* (G.A. Fischer & Reinchenow, 1884) aptinkami vakarinėje, rytinėje ir pietinėje Tanzanijoje, Malavyje ir Mozambike.
**P. s. guttifer* (Reinchenow & Neumann, 1895) aptinkami Kilimandžaro kalnuose, Tanzanijoje.
**P. s. helleri* (Mearns, 1913) aptinkami Kenijoje ir šiaurės rytų Tanzanijoje.
**P. s. macarthuri* (van Someren, 1939) aptinkami Kenijoje.
**P. s. intensa* (Sharpe, 1901) aptinkami šiaurinėje ir centrinėje Kenijoje ie šiaurės Tanzanijoje.
**P. s. elgonensis* (Ogilvie-Grant, 1911) aptinkami Elgono kalnuose.
**P.s. ruwenzorii*, (Ogilvie-Grant, 1906) aptinkami šiaurės rytų Zaire, pietvakariu Ugandoje, vakarų Ruandoje ir Burundyje.
**P. s. pallidiflava*, (Cunningham-van Someren & Schifter, 1981) aptinkami Imatongo kalnuose, Pietų Sudanas

## Išnašos
Tyrimas dėl neįtartino piliečio

**Tyrimas dėl neįtartino piliečio** () – 1970 m. Italijoje sukurta juosta, apdovanota Oskaru kaip geriausias užsienio filmas.

## Pagrindiniai aktoriai
: *Aktorius – vaidmuo*
* Gian Maria Volonte – policijos inspektorius
* Florinda Bolkan – Augusta Terzi
* Gianni Santuccio – policijos komisaras
* Orazio Orlando – Biglija
* Sergio Tramonti – Antonio
* Arturo Dominici – Manganis
* Aldo Rendine – Nikolia
* Massimo Foschi – Augustos vyras

## Turinys

Policijos inspektorius (filme neminimas vardas, kolegos į jį kreipiasi Daktaru), gavęs paaukštinimą tarnyboje, susitikimo su meiluže Augusta metu, apimtas aistros, šią nužudo. Prasidėjus tyrimui, inspektorius elgiasi vis keisčiau: tai stengiasi sumėtyti pėdsakus, tai pakiša užuominas, kad nusikaltėlis galėtų būti jis. Policija randa liudininką, jauną anarchistą, tačiau šis dėl savo įsitikinimų atsisako duoti parodymus. Kuomet tyrimas visiškai supainiotas, Daktaras parašo prisipažinimą ir išsiunčia jį kolegoms. Nepaisant to, net ir tai nepadeda jo suimti, nes kolegos atsisako juo patikėti, nes Daktaras neturėjo jokių motyvų...

## Pagrindiniai apdovanojimai
Užusienio koplyčia

**Užusienio koplyčia** stovi Vilniaus miesto pietvakarinėje dalyje, Naujininkų seniūnijoje, Užusieniu vadinamame rajone. Koplyčia yra už 1,5 km į vakarus nuo kelio  (Eišiškių plento), privačių namų gyvenvietės pakraštyje, prie Panerių miško. 

Katalikų koplyčia priklauso Vilniaus Visų Šventųjų parapijai. Medinė, atvirų formų koplyčia veikia šiltuoju metų laiku, ji tarnauja kaip gegužinių pamaldų pravedimo vieta, daugiausiai lenkų kalba. 

## Istorija

Senosios Užusieno gyvenvietės istorija siekia XVI a. Nuo 2006 m. veikia įregistruota vietos bendruomenė. Dabartinė koplyčia šios bendruomenės pastangomis prieš keletą metų rekonstruota vietoje čia buvusios tradicinių formų medinės koplyčios, stovėjusios nuo 1922 m. Ją mena pakabinta ąžuolinė atminimo lenta. Ši vieta nuo senų laikų garsėjo gegužinėmis pamaldomis. Atstatytoji koplyčia buvo pašventinta apie 2012 m.

## Šaltiniai
Vadoklių Visų Šventųjų koplyčia

**Vadoklių Visų Šventųjų koplyčia** – koplyčia, esanti Vadoklių miestelio veikiančiose kapinėse, Panevėžio rajone, prie kelio . Koplyčia Vadoklių Švč. Jėzaus Širdies parapijai nepriklauso, ji yra seniūnijos žinioje. Atidaroma ir papuošiama per Vėlines.

Koplyčia stūkso gausių palaidojimų apsuptyje. Statinys tinkuoto mūro, su skliautuotu rūsiu, pusapskrite apside. Nedideliame bokšte pakabintas varpelis. Bokštelio smailėje įtaisytas ornamentuotas kryžius. Bokštelio ir statinio sienų angos (langai, durys) arkinės. Cokolis sudėtas iš skaldytų akmenų, jame įrengti arkiniai langeliai. Koplyčioje išlikę kai kurie bažnytinės paskirties daiktai. Menkai prižiūrima.

## Istorija

Istorijos šaltiniuose Vadokliai pirmą kartą paminėti 1378 m. Vadoklių koplyčia minima 1773 m. dokumentuose. Manoma, jog  jos fundatorius buvo Petras Bironas. Nuo seno koplyčioje vykdavo Vėlinių pamaldos.

## Galerija

|Kapinių vaizdas
Vadokliai, koplyčia 2.JPG|Galinis fasadas
Vadokliai, koplyčia, vidus .JPG|Vaizdas į altorių
Vadokliai, koplyčios vidus.JPG|Į balkono pusę


## Šaltiniai
Madly

**Madly** – 1970 m. sukurta drama.

## Pagrindiniai aktoriai
: *Aktorius – vaidmuo*
* Alain Delon – Žiuljenas
* Mireille Darc – Agata
* Jane Davenport – Medlė (Madly)
* Valentina Cortese
* Pascale de Boysson
* Maddly Bamy
* Muse Dalbray
* Maria Schneider

## Turinys

Žiuljenas ir Agata – pora, kuri gali sau viską leisti: jauni, linksmi ir turtingi, gyvenantys užmiesčio viloje. Žiuljenas nevengia dairytis į kitas moteris, tačiau Agata ne tik nepavydi, bet ir pati skatina savo meilužį „dairytis į šalį“. Kartą į namus Žiuljenas atsiveža juodaodę amerikietę fotografę Medlę, kurią pradžioje trikdo pernelyg laisvas meilužių požiūris. Nepaisant to, mergina pasilieka jų namuose ir prasideda gyvenimas trise. Galiausiai Agatai sukyla pavydas ir ši pabėga iš namų. Supratusi, kad žaidimas užsitęsė, Medlė išvažiuoja. Agata grįžta pas Žiuljeną ir atsiprašo už iškeltą sceną, tvirtindama, kad įmanomas ir gyvenimas trise. Jis kelioms dienoms išvyksta verslo reikalais, o grįžęs randa namuose Agatą ir Medlę.
Kalniniai šnekučiai

* *Myrmecocichla*

**Kalniniai šnekučiai** (*Thamnolaea*) – musinukinių (*Muscicapidae*) šeimos paukščių gentis.

## Rūšys
* Baltasparnis kalninis šnekutis (*Thamnolaea semirufa*)
* Rudapilvis kalninis šnekutis (*Thamnolaea cinnamomeiventris*)
* *[[Thamnolaea coronata]]*
Kiauliukinė raudonuodegė

**Kiauliukinė raudonuodegė** (*Cossyphicula roberti*) – musinukinių (*Muscicapidae*) šeimos paukščių rūšis, priklausanti **kiauliukinių raudonuodegių** (*Cossyphicula*) genčiai. Šios rūšies paukščiai aptinkami Burundyje, Kamerūne, Nigerijoje, Ruandoje, Kongo Demokratinėje Respublikoje, Pusiaujo Gvinėjoje ir Ugandoje.

## Išnašos
Leonardina

**Leonardina** (*Leonardina woodi*) – musinukinių (*Muscicapidae*) šeimos paukščių rūšis, priklausanti **leonardinų** (*Leonardina*) genčiai. Šios rūšies paukščiai aptinkami tik Filipinuose.

## Išnašos
Mėlynosios liepsnelės

**Mėlynosios liepsnelės** (*Myiomela*) – musinukinių (*Muscicapidae*) šeimos paukščių gentis.

## Rūšys
* Baltapilvė mėlynoji liepsnelė (*Myiomela albiventris*)
* Baltauodegė mėlynoji liepsnelė (*Myiomela leucura*)
* Nilgirinė mėlynoji liepsnelė (*Myiomela major*)
* Sundinė mėlynoji liepsnelė (*Myiomela diana*)


Image:Myiomela leucura - Mae Wong.jpg|Baltauodegė mėlynoji liepsnelė (*Myiomela leucura*)
Image:Brachypteryx major -perching in tree-26Apr2007.jpg|Nilgirinė mėlynoji liepsnelė (*Myiomela major*)
Image:White-bellied Blue Robin by N.A. Nazeer.jpg|Baltapilvė mėlynoji liepsnelė (*Myiomela albiventris*)
Hellelujah

**„Hellelujah“** – šeštasis grupės „Drowning Pool“ studijinis albumas, išleistas 2016 metais.

## Dainos
# „Push“ – 3:13
# „By The Blood“ – 3:27
# „Drop“ – 3:41
# „Hell To Pay“ – 4:01
# „We Are The Devil“ – 4:05
# „Snake Charmer“ – 3:47
# „My Own Way“ – 3:33
# „Goddamn Vultures“ – 3:53
# „Another Name“ – 3:41
# „Sympathy Depleted“ – 3:31
# „Stomping Ground“ – 3:40
# „Meet The Bullet“ – 4:00
# „All Saints Day“ – 4:19

Bendra trukmė: 48:51
Alanyaspor

**Alanijos „Alanyaspor“** – profesionalus Turkijos futbolo klubas iš Alanijos. Namų rungtynes žaidžia Alanya Oba stadione.

## Istorija
Įkurtas 1948 metais. Eilę metų žaidė žemesniuosiuose šalies divizionuose. 

Nuo 2016–2017 m. sezono rungtyniavo Superlygoje. Debiutiniame sezone užėmė dvyliktą vietą.

## Sezonai

|}

## Lietuviai
*  Darvydas Šernas, saugas 2016 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Red River Blue

**Red River Blue** – šeštasis studijinis amerikiečių kantri atlikėjo Blake Shelton albumas, išleistas 2011 m. liepos 12 d. Albumo singlas „Honey Bee“ pasiekė pirmąją vietą „Billboard“ kantri reitinge bei tryliktąją „Hot 100“ reitinge. Pats albumas sulaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, per pirmąją savaitę JAV pardavus 116 tūkstančių kopijų. Tai buvo pirmasis Shelton įrašas, pasiekęs šią viršūnę.

2016 m. duomenimis, JAV parduota virš dviejų milijonų albumo kopijų ir jis tapęs dukart platininiu.

2012 m. „Grammy“ apdovanojimuose „Red River Blue“ nominuotas geriausio kantri albumo nominacijoje, daina „God Gave Me You“ nominuota geriausios kantri dainos kategorijoje, o singlas „Honey Bee“ – geriausio solinio kantri atlikimo. Sekančiais metais, daina „Over“ taip pat susilaukė nominacijos šioje kategorijoje.

## Dainų sąrašas

## Išnašos
The Light of the Sun

**The Light of the Sun** – ketvirtasis amerikiečių atlikėjos Jill Scott albumas, išleistas 2011 m. birželio 21 d. Tai – pirmasis Scott albumas išleistas po jos ketverių metų pertraukos nuo muzikos. Albumas susilaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, per pirmąją savaitę JAV pardavus 135 tūkstančius kopijų. Tai buvo pirmasis atlikėjos įrašas, pasiekęs šią viršūnę.

2015 m. gegužės mėnesio duomenimis, JAV parduota per 479 tūkstančius albumo kopijų.

## Dainų sąrašas

## Išnašos
Frederic Leighton

**Frederikas Leitonas** (, 1836–1896 m.) – vienas garsiausių XIX a. Anglijos akademinių tapytojų.
## Biografija

Frederikas Leitonas gimė 1830 m. gruodžio 3 d. (kitu variantu − gruodžio 31) Skarboro mieste Jorkšyre. Jo tėvas buvo daktaras Frederic Septimus Leighton ir motina Augusta Susan Nash. 1832 m. šeima persikėlė į Londoną. Jaunystėje F. Leitonas daug keliavo su tėvais po Europą, 1842−1843 m. žiemą lankė užsiėmimus  Berlyno dailės akademijoje, iki 1845 m. su šeima gyveno ir mokėsi dailės Miunchene. 1846 m. šeima persikėlė į Florenciją, kur F. Leitonas pradėjo studijuoti vietos dailės akademijoje. 1846 m. šeima įsigijo namą Frankfurte prie Maino, kur F. Leitonas mokėsi vietos valstybiniame dailės institute. 1848 m. dėl revoliucinių judėjimų šeima persikėlė į Briuselį, kur F. Leitonas įsteigė savo studiją. 1849 m. jis lankėsi Paryžiuje ir Londone, tapė portretus, užmezgė pažintis su įvairiais menininkais. 1850 m. šeima grįžo į Frankfurtą, kur F. Leitonas pratęsė studijas. 

1852 m. šeima persikėlė į Bato miestą Anglijoje, dailininkas keliavo į Italiją. Pabuvojo Romoje, kur jo pažįstamais tapo daugelis mieste dirbusių menininkų, tarp kurių Viljamas Adolfas Bugro ir Žanas Leonas Žeromas, bei literatai Viljamas Tekerėjus, Žorž Sand, Robertas Brauningas. Romoje kurį laiką F. Leitonas buvo įsteigęs savo studiją, kurioje nutapė paveikslą „Čimabujės Madonos procesija“. Šis paveikslas 1855 m. buvo eksponuotas Londone ir sukėlė sensaciją. Kūrinį įsigijo karalienė Viktorija. F. Leitonas tapo vienu gerbiamiausių ir žinomiausių to meto Europos akademinių dailininkų. Jis įsteigė savo studiją 1858 m. ir nuo 1860 m. apsigyveno Londone. Dailininkas daug keliavo po Europą. 1869 m. jis tapo Britanijos karališkosios menų akademijos nariu, 1878 m. − jos prezidentu. Apie 1870 m. jo kūriniai tapo psichologiškai sudėtingais. 1878 m. jam buvo suteiktas riterio rangas (jis įgavo „sero“ titulą), 1888 m. − baroneto ir 1896 m., diena prieš savo mirtį − barono, pirmasis toks įvertinimas anglų menininkui. Frederikas Leitonas mirė bevaikis 1896 m. sausio 25 d. Londone. Jis yra sukūręs skulptūrų. Jo name Londone, Kensingtono ir Čelsio rajone, įsteigtas Leitono namo muziejus.

## Darbų galerija


Vaizdas:Frederic Leighton - Cimabue's Madonna Carried in Procession - Google Art Project 2.jpg| „Čimabujės Madonos procesija“ (1853-55 m., Karališkoji kolekcija)
Vaizdas:Leighton-The Fisherman and the Syren-c. 1856-1858.jpg| „Žvejas ir sirena“ (1856-58, Bristolio muziejus ir dailės galerija) 
Vaizdas:Frederick Leighton - Biondina.jpg| „Biondina“ (1879, Hamburgo Kunsthalė)
Vaizdas:Frederic Lord, Leighton - The Bath of Psyche - Google Art Project.jpg| „Psichės maudynė“ (iki 1890, Teito Britanijos galerija, Londonas)
Vaizdas:Frederic, Lord Leighton - Perseus and Andromeda - Google Art Project.jpg| „Persėjas ir Andromeda“ (1891, Volkerio dailės galerija, Liverpulis)


## Šaltiniai

* Encyclopaedia Britannica
* Leitono namo muziejus
* F. Leitono kūriniai chronologine tvarka
Erasmus premija

**Erasmus premija** – kasmetinis apdovanojimas, nuo 1958 m. skiriamas asmenims ar organizacijoms, padariusioms didelę įtaką kultūros, visuomenės ir sociologijos srityse Europoje ir pasaulyje. Šis apdovanojimas yra vienas svarbiausių visoje Europoje. Apdovanojimas vadinamas olandų dvasininko ir humanisto Erazmo Roterdamiečio vardu. Erasmus premiją skiria Nyderlanduose įsikūręs Erasmus premijos fondas ().

Šios premijos laureatai gauna 150 000 eurų ir 1995 m. Bruno Ninaber van Eyben sukurtą simbolį. Apdovanojimų ceremonija vyksta Amsterdamo karališkuosiuose rūmuose.

## Erasmus premijos laureatai

## Šaltiniai
Mėlynpaukštės

**Mėlynpaukštės** (*Myophonus*) – musinukinių (*Muscicapidae*) šeimos paukščių gentis.

## Rūšys

* Blizgioji mėlynpaukštė (*Myophonus melanurus*) Sumatroje.
* Bornėjinė mėlynpaukštė (*Myophonus borneensis*), Borneo.
* Himalajinė mėlynpaukštė (*Myophonus caeruleus*).
* Javinė mėlynpaukštė (*Myophonus glaucinus*), Javos saloje.
* Malabarinė mėlynpaukštė (*Myophonus horsfieldii*), pietų Indijoje.
* Malajinė mėlynpaukštė (*Myophonus robinsoni*), Malakos pusiasalyje
* Sumatrinė mėlynpaukštė (*Myophonus castaneus*), Sumatroje.
* Šrilankinė mėlynpaukštė (*Myophonus blighi*) aprinkamos Šri Lankoje.
* Taivaninė mėlynpaukštė (*Myophonus insularis*), Taivane.


Image:Myophonus glaucinus.jpg|Javinė mėlynpaukštė (*Myophonus glaucinus*)
Image:Bornean Whistling Thrush (Myophonus borneensis) (6967255694).jpg|Bornėjinė mėlynpaukštė (*Myophonus borneensis*)
Image:Myophonus insularis.jpg|Taivaninė mėlynpaukštė (*Myophonus insularis*)
Image:Blue-Whistling Thrush East Sikkim India 10.05.2014.jpg|Himalajinė mėlynpaukštė (*Myophonus caeruleus*)
Heteropoda davidbowie

**Heteropoda davidbowie**  – *Sparassidae* šeimos vorų rūšis. Suaugę individai siekia 20–30 mm, jiems būdingas lytinis dimorfizmas. Kūnas padengtas ryškiai geltonais plaukeliais. Paplitęs Malaizijoje.

## Rūšies pavadinimas

Šiuos vorus 2008 m. aprašė vokiečių biologas Peter Jäger, pavadinęs juos britų roko muzikanto David Bowie garbei, nes jo vieno iš albumų  pavadinime 1972 m. minimi vorai – „*The Rise and Fall of Ziggy Stardust and the Spiders from Mars*“ ('...ir vorai iš Marso'), be to, rokeris 1987 m. buvo surengęs koncertinį turą „*Glass Spider Tour*“ ('Stiklinio voro turas'). Į šio voro išvaizdą iš priekio buvo panaši ir Bowie ankstyvojoje karjeroje ant veido dažoma juosta. Taip neįprastai pavadinęs naują rūšį, biologas nori atkreipti visuomenės dėmesį į nykstančių vorų apsaugos problemas.

Kitos *Heteropoda* genties rūšys:

* Brazilijos voras medžiotojas (*Heteropoda venatoria*)

## Literatūra

* Jäger Peter. *Revision of the huntsman spider genus Heteropoda Latreille 1804: species with exceptional male palpal conformations from Southeast Asia and Australia (Arachnida, Araneae, Sparassidae, Heteropodinae)* – «Senckenbergiana biologica». – 88 (2), ss. 239–310 (2008).

## Nuorodos

* ''Heteropoda davidbowie'' Jäger, 2008
* Naujai atrasta vorų rūšis pavadinta žymaus dainininko vardu (*technologijos.lt*)
* David Bowie vardu pavadintas naujai atrastas voragyvis (*music.lt*)
* Rare yellow spider named after David Bowie  (*telegraph.co.uk*)
* Bowie gets spider named after him (*cbc.ca*)
Garantija (reikšmės)

**Garantija** gali reikšti:

* Garantija – papildoma (subsidiarinė) trečiojo asmens prievolė, įsipareigojimų užtikrinimo priemonė.
* Garantija (tarptautinė teisė) – valstybės pasižadėjimas saugoti kitos valstybės nepriklausomybę, neutralitetą ar pan.
Miškinė liepsnelė

**Miškinė liepsnelė** (*Stiphrornis erythrothorax*) – musinukinių (*Muscicapidae*) šeimos paukščių rūšis, priklausanti **miškinių liepsnelių** (*Stiphrornis*) genčiai. Šios rūšies paukščiai aptinkami centrinėje ir vakarinėje Afrikoje.

## Porūšiai
* *[[Stiphrornis erythrothorax erythrothorax]]*
* *[[Stiphrornis erythrothorax gabonensis]]*
* *[[Stiphrornis erythrothorax pyrrholaemus]]*
* *[[Stiphrornis erythrothorax sanghornis]]*
* *[[Stiphrornis erythrothorax xanthogaster]]*

## Išnašos
William Holman Hunt

**Viljamas Holmanas Hantas** (, 1827−1910 m.) – XIX a. Anglijos tapytojas, prerafaelitas.

## Biografija

Viljamas Holmanas Hantas gimė 1827 m. balandžio 2 d. Londone. Jo tėvas buvo sandėlių valdytojas ir V. H. Hantas jaunystėje dirbo biuro klerku iki 1844 m., kai buvo priimtas mokytis į Karališkosios akademijos mokyklas. Jose sutiko Dž. E. Milė. Nuo 1845 m. V. H. Hanto kūriniai buvo pradėti eksponuoti Mančesterio institucijoje, nuo 1846 m. − Londono Karališkojoje akademijoje ir Britų institucijoje. 1848 m. Viljamas Holmanas Hantas, Džonas Everetas Milė ir Dantė Gabrielis Rosetis įsteigė „Prerafaelitų broliją“ − jaunatvišką menininkų draugiją. Šio laikotarpio V. H. Hanto darbai buvo skirti krikščioniškiesiems idealams, pavyzdžiui, 1849 m. paveikslas „Atsivertusi britų šeima priglaudžia krikščionių misionierių nuo druidų persekiojimo“.

1854 m. sausį V. H. Hantas išvyko į Palestiną, kur praleido dvejus metus. Šiuo laikotarpiu sukurtas garsiausiu dailininko paveikslu įvardijamas „Atpirkimo ožys“. V. H. Hantas prisidėjo prie Tenisono poezijos leidimo 1857 m. iliustravimo. 1865 m. vedė Fanny Waugh. 1866 m. šeima iškeliavo į užsienį, Florencijoje buvo pervesti į karantiną, kur jiems gimė duktė, tačiau žmona susirgo maliarija ir mirė. Florencijoje ji palaidota, 1868 m. grįžęs dailininkas dirbo ties jos memorialu. 1869 m. V. H. Hantas lankėsi Jeruzalėje. 1875 m. vedė mirusios žmonos seserį Editą, po to vėl grįžo į Jeruzalę, kurioje pradėjo paveikslą „Betliejaus kūdikių triumfas“ (dvi versijos). 1878 m. V. H. Hantas grįžo į Londoną. Dailininko pirmoji retrospektyvinė paroda įvyko 1886 m. Londone. 1892 m. jis paskutinį kartą lankėsi Artimuosiuose Rytuose. Jo regėjimas šimtmečio pabaigoje suprastėjo. 1905 m. dailininkas apdovanotas Britanijos Nuopelnų ordinu, jam suteiktas Oksfordo universiteto civilinės teisės garbės daktaro laipsnis, tais pačiais metais publikuoti V. H. Hanto memuarai. Viljamas Holmanas Hantas mirė 1910 m. rugsėjo 7 d. Londone.

## Darbų galerija

Vaizdas:A converted British Family sheltering a Christian Missionary from the Persecution of the Druids.jpg| „Atsivertusi britų šeima priglaudžia krikščionių misionierių nuo druidų persekiojimo“ (1849, Ešmolio muziejus, Oksfordas)
Vaizdas:William Holman Hunt - The Scapegoat.jpg| „Atpirkimo ožys“ (1854, Ledi Lever galerija, Liverpulis)
Vaizdas:William Holman Hunt - The Finding of the Saviour in the Temple - Google Art Project.jpg| „Išganytojo radimas šventykloje“ (1855-56, Birmingemo muziejus ir dailės galerija)
Vaizdas:William Holman Hunt - Isabella and the Pot of Basil.jpg| „Izabelė ir puodas su bazilikais“ (1867, Laing dailės galerija, Niukaslas prie Taino)
Vaizdas:William Holman Hunt - The Triumph of the Innocents - Google Art Project (412238).jpg| „Betliejaus kūdikių triumfas“ (apie 1883 m., Volkerio dailės galerijoje Liverpulyje ir Teito Britanijos galerijoje Londone)


## Šaltiniai

* Teito galerija
* Encyclopaedia Britannica
* wikiart.org, V. H. Holmano kūriniai chronologine tvarka
Oranžinė šama

* *Trichixos pyrropyga* Lesson, 1839
* *Copsychus pyrropygus*

**Oranžinė šama** (*Trichixos pyrropygus*) – musinukinių (*Muscicapidae*) šeimos paukščių rūšis, priklausanti **oranžinių šamų** (*Trichixos*) genčiai. Šios rūšies paukščiai aptinkami Brunėjuje, Indonezijoje, Malaizijoje ir Tailande. 
Oranžinės šamos gyvena subtropikų arba atogrąžų drėgnuosiuose žemumų miškuose ir subtropinėse arba atogrąžų pelkėse.

## Išnašos
Sulavesinis trumpasparnis strazdas

**Sulavesinis trumpasparnis strazdas** (*Heinrichia calligyna*) – musinukinių (*Muscicapidae*) šeimos paukščių rūšis, priklausanti **sulavesinių trumpasparnių strazdų** (*Heinrichia*) genčiai. Šios rūšies paukščiai aptinkami Sulavesyje ir Indonezijoje. 
Sulavesiniai trumpasparniai strazdai gyvena atogrąžų drėgnuosiuose kalnų miškuose.

## Išnašos
2016 m. Uagadugu teroristiniai išpuoliai

**2016 m. Uagadugu teroristiniai išpuoliai** – serija atakų, vykusių Uagadugu, Burkina Fase, 2016 m. sausio 15 d. ir sausio 16 d.

2016 m. sausio 15 d. 19:30 vietos laiku šeši užpuolikai, dėvintys turbanus, padegė dešimt transporto priemonių. Vėliau jie įsiveržė į „Capuccino“ restoraną ir „Splendid“ viešbutį, kuriame pagrobė virš 100 įkaitų. Sausio 16 d. 01:00 vietos laiku buvo pradėta viešbučio apgultis, kurios metu išlaisvinti 126 įkaitai. Pasibaigus „Spelndid“ viešbučio apgulčiai, įvykdytas dar vienas teroristinis išpuolis, per jį teroristai užpuolė šalia esantį dar vieną viešbutį.

## Šaltiniai
Įkaitų grobimas

**Įkaitų grobimas** – terorizmo forma, kuri apibrėžia žmonių priverstinį pagrobimą. Dažniausiai įkaitai grobiami siekiant nusikalstamosios pusės derybų su teisėsauga, o įkaitai naudojami kaip derybų garantas.

1949 m. Ženevos konvencija prilygino įkaitų grobimą karo nusikaltimams.
Pagrobimas

**Pagrobimas** – nusikalstamasis aktas, kurio metu žmogus prievarta yra pagrobiamas. Skirtingai nuo įkaitų grobimo, žmonių pagrobimai dažnai neturi tikslo nusikaltėliams derėtis su teisėsauga. Dažnai pagrobimai vykdomi kaip materialinio reketo reikalavimo forma pagrobtųjų šeimai. Pagrobimai taip pat vykdomi tokių nusikaltimų kaip prekybos žmonėmis ar išprievartavimo proceso dalis.
Bowie peilis

**Bowie peilis** () – stambus sunkusis peilis, iki 30 cm ilgio ašmenimis, su originalia geležte, kurios smaigalyje padarytas įlenkto lanko formos nukirtimas. Pati geležtės viršūnė kiek pakreipta į viršų. Nuo kitų *clip-point* tipo geležčių Bowie peilį skiria smailesnis, ylą primenantis smaigalys. Lenktoji geležtės kraštinė dažnai yra su pjaunančiu kraštu arba imituoja aštrią briauną. Tvirta, nerūdijančio plieno geležtė įtvirtinama per visą rankenos ilgį. Rankai apsaugoti dauguma šių peilių turi išraiškingą gardą.

## Vardo kilmė

Peilis vadinamas jo sukūrėjo, amerikiečių Teksaso revoliucijos didvyrio James Bowie (1796–1836) vardu. Jo autorius nešiojo peilį su 23,5 cm ilgio ir 3,8 cm pločio ašmenimis. Populiarus įrankis JAV, laikomas „laukinių vakarų“ legenda. Šio peilio vardu pavadinamos *clip-point* tipo geležtės. Tai ir britų roko muzikanto David Bowie pasirinktas sceninis vardas.


Two Confederate Knives.jpg|Ekspozicija, apie 1850 m.
Krag Bowie Bayonet.JPG|1900 m. gamybos peilis
ALM 05 Dolch edit2.jpg|Šalia senovinio peilio
Bowie Knife by Tim Lively 9.jpg|Meistro Tim Lively peilis
Coffin handle bowie knife.jpg|Peilio formos karsto rankena


## Nuorodos

* Bowie peilis (''peilių žinyne, rusų k.'')
* Ankstyvosios Respublikos nerašyti ginklų įstatymai: dvikovos, prievarta pietinėse valstijose, moralės reforma
Rytinukės

**Rytinukės** (*Cichladusa*) – musinukinių (*Muscicapidae*) šeimos paukščių gentis. Šios genties paukščiai gyvena atogražų Afrikoje. Lizdus suka palmėse arba pastatuose.

## Rūšys
* Apykaklėtoji rytinukė (*Cichladusa arquata*)
* Dėmėtakrūtė rytinukė (*Cichladusa guttata*)
* Rusvauodegė rytinukė (*Cichladusa ruficauda*)
Budelis (1963 filmas)

**Budelis** () – 1963 m. sukurta nespalvota juodojo humoro komedija.

## Pagrindiniai aktoriai
: *Aktorius – vaidmuo*
* Nino Manfredi – Chosė Luisas 
* Emma Penella – Karmen
* Jose Isbert – Amadėjus
* Jose Luis Lopez Vazques
* Angel Alvarez
* Guido Alberti
* Julia Caba Alba
* Maria Luisa Ponte

## Turinys

Madride gyvenantis Chosė Luisas dirba laidojimo biure, dėl to merginos nenori su juo susitikinėti. Kartą jis susipažįsta su Karmen, kuri turi tokią pačią bėdą, mat jos tėvas, su kuriuo ji gyvena, yra budelis, vykdantis mirties bausmes. Chosė Luisas svajoja išvažiuoti į Vokietiją, tačiau kartą Karmen tėvas Amadėjus juos užtinka lovoje ir šiam nelieka nieko kito, kaip paprašyti jo dukters rankos. Įvyksta vestuvės, Amadėjus gauna paskyrą įsigyti butą, tačiau čia paaiškėja, kad jis po kelių mėnesių išeina į pensiją. Tam, kad butas ir toliau jam priklausytų, Amadėjus įkalba Chosė Luisą pateikti prašymą užimti jo, t. y. budelio vietą. Jaunuolis priešinasi, tačiau patikintas, kad šiais laikais to daryti beveik niekad netenka, galiausiai nusileidžia, o kadangi budelio profesija paprastai yra paveldima, Amadėjaus dėka jis gauna darbą.

Praeina keleri metai, gimsta sūnus, Chosė Luisas ir toliau dirba laidojimo biure, tačiau vieną dieną gyvenimą sudrumsčia iš ministerijos gautas laiškas, kviečiantis naująjį budelį atvykti į kurortą įvykdyti mirties nuosprendžio. Amadėjus tvirtina, kad tai nieko nereiškia, kad nuteistojo bus pasigailėta, o jiems tai puiki proga nuvykti prie jūros, nes jei Chosė Luisas atsistatydins, jie neteks buto ir atsidurs gatvėje. Jie nuvyksta į vietą, tačiau nuteistasis suserga ir egzekucija atidedama, o budeliui nurodoma neišvykti iš miesto. Amadėjus nesiliauja tvirtinti, kad bausmės vykdyti nereikės, šeima linksmai atostogauja, kol vieną dieną Chosė Luisą vėl iškviečia į kalėjimą. Nuvykęs į vietą, šis bando parašyti atsistatydinimo raštą, tačiau jo niekas neklauso ir galiausiai Chosė Luisui tenka įvykdyti nuosprendį...

## Pagrindiniai apdovanojimai
Mergina iš miegamojo vagono

**Mergina iš miegamojo vagono** () – 1979 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Silvia Dionisio – Džulija
* Werner Pochath – Elio
* Zora Kerova – Ana
* Venantino Venantini – Anos vyras
* Andrea Scotti – Vilis
* Carlo De Mejo – Davidas
* Gianluigi Chirizzi – Piteris
* Giancarlo Maestri – policininkas 
* Gino Milli – konduktorius 
* Fiammetta Flamini – Evelina

## Turinys

Filmo veiksmas vyksta traukinyje, kuriuo, be kitų keleivių, važiuoja ir trys jauni chuliganai. Pradžioje jie sukelia erzelį vagone restorane, vėliau ima priekabiauti prie visų iš eilės sutiktų moterų. Kuomet juos pamėgina sutramdyti policininkas, traukiniu lydintis kalinį Piterį, šie atima iš jo ginklą, užblokuoja vagono duris ir pradeda savivaliauti. Pagrindiniu jų taikiniu tampa Džulija – prostitutė, kuri savo kupė už pinigus „aptarnauja“ kitus keleivius, tačiau atsisako atsiduoti trijulei. Šiems pagrasinus išprievartauti kitą jauną traukinio keleivę Eveliną, Džulija nusileidžia, tačiau tuomet šie nusprendžia priversti ją atsiduoti ir kitiems keleiviams. Policininko lydėtas kalinys, kurį jie išvaduoja, atsisako paklusti ir yra sumušamas. Vėliau chuliganai sugalvoja naują pramogą: žaidimą kauliukais iš Evelinos. Traukiniui sustojus, Piteris pasprunka pro langą, kad po to sugrįžtų ir išgelbėtų visus keleivius...
Svinertono strazdas

**Svinertono strazdas** (*Swynnertonia swynnertoni*) – musinukinių (*Muscicapidae*) šeimos paukščių rūšis, priklausanti **Svinertono strazdų** (*Swynnertonia*) genčiai. Šios rūšies paukščiai aptinkami Mozambike, Tanzanijoje ir Zimbabvėje. Svinertono strazdai gyvena subtropikų arba atogrąžų drėgnuosiuose žemumų ir kalnų miškuose. Zimbabvėje šie paukščiai aptinkami Rytų Aukštumose. Lizdus suka ant kvapiujų dracenų krūmų.
## Išnašos
Panevėžio Lietkabelis-2

**KK Panevėžio „Lietkabelis-2“** –  Panevėžio „Lietkabelis“ vyrų krepšinio klubo dublerių komanda, rungtyniaujanti Nacionalinėje krepšinio lygoje. Komanda įkurta 2015 metais perėmus anksčiau NKL pirmenybėse rungtyniavusio Vilniaus „Vilnius“ klubo licenciją.

## Klubo pasiekimai

## Šaltiniai

## Nuorodos
* KKLIETKABELIS.LT - Oficiali klubo svetainė
* LKL.LT - informacija apie klubą
Mirror's Edge

**Mirror's Edge** – veiksmo ir nuotykių, platformer tipo kompiuterinis žaidimas, kurį sukūrė studija „EA DICE“, o 2008 m. lapkričio 11 d. išleido „Electronic Arts“. Žaidimas sukasi ant Unreal Engine 3 žaidimų variklio su patobulintais apšvietimo sprendimais, kuriuos sukūrė „Illuminate Labs“.

Žaidimo „Mirror's Edge“ veiksmas vyksta kvazifuturistinėje distopinėje visuomenėje, kurioje vadinamasis „bėgikų“ tinklas, kuriam priklauso ir pagrindinė žaidimo veikėja *Faith*, veikia kaip pro valdžios sektoriaus akis gebanti praslysti pranešimus perduodanti kurjerių tarnyba. Šiame trimačio *platformer* tipo stiliaus žaidime žaidėjas valdo veikėją *Faith*, parkūrą primenančiais judesiais manevruodamas pastatų stogais, sienomis, ventiliacijos šachtomis ir kitais miestų aplinkos objektais. Žaidimas pasižymi spalvingu vizualiniu stiliumi bei didele erdvės laisve 3D žaidimo aplinkoje.

Žaidimas iš kritikų sulaukė daugiausia teigiamų įvertinimų, AK versija tinklalapio Metacritic buvo įvertinta 81 %. Daugiausia buvo išgirtas žaidimo unikalumas ir plati aplinka, kritikos pažerta dėl silpnoko siužeto, bandymų ir klaidų metodu paremto žaidimo stiliaus ir istorijos trumpumo. 2010 m. buvo išleista versija su šonan slenkančiu vaizdu įrenginiams su iOS sistema, o 2012 m. pasirodė Windows Phone adaptacija.

2016 m. išleistas antrasis žaidimas apie *Faith* nuotykius − „Mirror's Edge Catalyst“.

## Išnašos
Tikrosios liepsnelės

**Tikrosios liepsnelės** (*Erithacus*) – musinukinių (*Muscicapidae*) šeimos paukščių gentis.

## Rūšys
* *[[Erithacus komadori]]*
* Japoninė lakštingala (*Erithacus akahige*)
* Paprastoji liepsnelė (*Erithacus rubecula*)


File:Japanese Robin 9625.jpg|*Erithacus akahige*
File:Erithacus komadori - National Museum of Nature and Science, Tokyo - DSC07033.JPG|*Erithacus komadori*
File:Erithacus rubecula-Clapiers-5002~2015 11 22.JPG|*Erithacus rubecula*
File:Petirrojo (Erithacus rubecula superbus ) (6141217771).jpg|*Erithacus (rubecula) superbus*
Trumpasparniai strazdai

**Trumpasparniai strazdai** (*Brachypteryx*) – musinukinių (*Muscicapidae*) šeimos paukščių gentis.

## Rūšys
* Baltabruvis trumpasparnis strazdas (*Brachypteryx montana*)
* *[[Brachypteryx leucophrys]]*
* Rudasis trumpasparnis strazdas (*Brachypteryx stellata*)
* Rusvapilvis trumpasparnis strazdas (*Brachypteryx hyperythra*)

Anksčiau dar dvi rūšys buvo priskiriamos šiai genčiai:
* Sulavesinis trumpasparnis strazdas (*Heinrichia calligyna*)
* Nilgirinė mėlynoji liepsnelė (*Myiomela major*)